MIM-72 eli M48 Chaparral-ohjusjärjestelmä.
**MIM-72 Chaparral** (*M48 Chaparral*, *M730 Chaparral*) oli yhdysvaltalainen SPAAM-tyylinen *(Self-propelled anti-aircraft missile system)* ilmatorjuntaohjusjärjestelmä, joka on etusijassa tarkoitettu maavoimien, lähi-ilmatorjuntaa varten tehtyyn suojaamiseen.
Ohjusjärjestelmässä on lämpöhakuinen ilmatorjuntaohjus, periaatteessa AIM-9 Sidewinderia vastaava, panssariajoneuvon alustalla. Ohjus oli laivaston käyttämä D-tyyppi, sen kantama oli 9 km ja lakikorkeus 3 km sekä suurin nopeus 2,5 Machia. Tuliannos eli ohjuslataus oli 4 ohjusta, mutta 12 ohjusta kuului yhden yksikön järjestelmään kaiken kaikkiaan. Miehistön määrä oli 2 henkeä.
Asetyyppi otettiin käyttöön vuonna 1969, ohjusasevaunuja valmistettiin 600 vaunuyksikön verran. Se palveli vielä 1980-luvulla, mutta se poistettiin käytöstä vuoteen 1990 mennessä. Ampuma-alusta eli lavetti oli saman tyyppinen kuin M163 Vulcanin aseistuksessa.

Asetyypin edeltäjä oli 1959 lähtien Forward Area Air Defense -ohjelmassa kehitetty MIM-46 Mauler, joka ei tullut tuotantoon sen lukuisten ongelmien vuoksi. Tämän vuoksi armeija aloitti 1963 Interim Forward Area Air Defense -ohjelman, joka otti käyttöön Sidewinderin. Järjestelmään kuului MIM-72 Chaparral -ohjus, M54-laukaisin ja M730-kuljetus/laukaisinvaunu ohjuksille, joista yhdessä käytetään nimeä M48-tuliyksikkö. Vaunun alusta perustuu M113-kuljetusvaunuun. "Interim" viittaa väliaikaisratkaisuun, mutta Maulerin ongelmia ei ikinä saatu ratkaistua.

MIM-72 Chaparral oli Yhdysvaltain asevoimien ohella käytössä sen muutamissa liittolaismaissa. Euroopan alueella Portugali oli ainut tämän asetyypin käyttäjämaa.

Kuvan ohjusvaunu on ollut Israelin asevoimien käytössä, kyseinen yksilö museoituna Hatzerimissa.

Lähteet
-------

* M730 Chaparral *MilitaryFactory.com*. Viitattu 16.2.2019. (englanniksi)
* M48 Chaparral – Short-range air defense missile system *Military-Today.com*. Viitattu 16.2.2019. (englanniksi)
* MIM-72 / M48 Chaparral, Forward Area Air-Defense System [FAADS] *FAS – Military Analysis Network*. Viitattu 16.2.2019. (englanniksi)
* M48 Chaparral Air Defense System *Olive-Drab.com*.  12.10.2011.  Arkistoitu 17.2.2019. Viitattu 16.2.2019. (englanniksi)

### Viitteet

1. ↑  MIM-72 / M48 Chaparral, Forward Area Air-Defense System [FAADS] *FAS – Military Analysis Network*. Viitattu 16.2.2019. (englanniksi)
2. ↑  M48 Chaparral Air Defense System *Olive-Drab.com*.  12.10.2011.  Arkistoitu 17.2.2019. Viitattu 16.2.2019. (englanniksi)
3. 1 2 3  M48 Chaparral – Short-range air defense missile system *Military-Today.com*. Viitattu 16.2.2019. (englanniksi)
4. ↑  M730 Chaparral *MilitaryFactory.com*. Viitattu 16.2.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MIM-72 Chaparral**.
* MIM-72 / M48 Chaparral, Forward Area Air-Defense System [FAADS] *GlobalSecurity.org*.  1.7.2021. Viitattu 16.2.2019. (englanniksi)
* MIM-72 / M48 Chaparral, Forward Area Air-Defense System [FAADS] *GlobalSecurity.org*.  16.1.2013. Viitattu 16.2.2019. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: MIM-72 Chaparral